**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 12 /02/2024**

 **Αριθ. Πρωτ. 2678**

**ΑΠΟΣΠΑΣΜΑ**

# Από το πρακτικό της αριθμ. 3ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 34**

 **Εισήγηση προς το Δημοτικό Συμβούλιο για τον καθορισμό δικαιωμάτων και τελών**

 **των ποιούμενων χρήσης δημοτικών ακινήτων για το έτος 2024 και εφεξής.**

 Στη Λιβαδειά σήμερα 08η Φεβρουαρίου 2024 ημέρα Πέμπτη και, ώρα 13.30 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 2195/02-02-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 7 (επτά) , ήτοι :

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Καφρίτσας Δημήτριος (αναπλ/κό μέλος κ. Τουμαρά Βασιλείου)

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 7.Ταγκαλέγκας Ιωάννης

 Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης της

 υπ΄αριθμ. 2195/02-02-2024 πρόσκλησης (4ο στον Πίνακα θεμάτων Συνεδρίασης), έθεσε

υπόψη των μελών την με αριθ.πρωτ. 2162/01-02-2024 εισήγηση του Τμ. Εσόδων & Περιουσίας

 του Δήμου Λεβαδέων στην οποία αναφέρονται:

*Στον Δήμο Λεβαδέων υπάρχουν δημοτικά ακίνητα - χώροι που παραχωρούνται για διοργάνωση διάφορων εκδηλώσεων προσωρινού χαρακτήρα και είναι τα εξής:*

*Το ανοιχτό θέατρο Κρύας, Συνεδριακό Κέντρο Κρύας και το ισόγειο του Νερόμυλου (Ως προς το Συνεδριακό Κέντρο Κρύας και το ισόγειο του Νερόμυλου , έχουμε , από τον Οκτώβριο 2019, λήξη της παραχώρησης των ακινήτων αυτών , από την Ελληνική Εταιρεία Διαχείρισης Τουριστικών Ακινήτων) . Επομένως , στην εισήγησή μας αυτή θα λάβουμε υπόψη , μόνο το Ανοιχτό Θέατρο Κρύας ,και όταν έχουμε την εκ νέου παραχώρηση των άλλων δύο χώρων , τότε θα επανέλθουμε με νέα απόφαση .*

 *Με το άρθρο 19 παρ. 1 του Β.Δ. 24.9/20.10.58 (ΦΕΚ 171/58 τεύχος Α) : “Περί των προσόδων των Δήμων και Κοινοτήτων” , ο δήμος ή η κοινότητα μπορεί να επιβάλει με απόφαση του συμβουλίου, τέλη ή δικαιώματα σε βάρος αυτών που χρησιμοποιούν δημοτικά ή κοινοτικά κτήματα , έργα ή υπηρεσίες .”*

*Με την 142/2022 Απόφασή του ,το Δημοτικό Συμβούλιο του Δήμου Λεβαδέων , καθόρισε τα τέλη και δκαιώματα σε βάρος αυτών που χρησιμοποιούν δημοτικά ή κοινοτικά κτήματα ,έργα ή υπηρεσίες , για το οικονομικό έτος 2023 και εφεξής , ως παρακάτω :*

 ***ΑΝΟΙΧΤΟ ΘΕΑΤΡΟ ΚΡΥΑΣ:***

 ***Α) Δωρεάν***

***1)*** *Σε συλλόγους μη κερδοσκοπικούς που ασκούν πολιτιστικές, μορφωτικές και*

 *αθλητικές δραστηριότητες.*

***2)*** *Σε φυσικά πρόσωπα-δημότες του Δήμου Λεβαδέων με έδρα το Δήμο Λεβαδέων καθώς*

 *και**σε Σχολεία.*

***3)*** *Σε νομικά πρόσωπα ιδιωτικού & δημοσίου δικαίου, με έδρα τον Δήμο Λεβαδέων:*

***4)*** *Σε φυσικά ή νομικά πρόσωπα ιδιωτικού & δημοσίου δικαίου - μη δημότες, και χωρίς*

 *έδρα τον Δήμο Λεβαδέων μόνο σε περιπτώσεις εκείνες που θα παρέχουν, πολιτιστικές*

 *και λοιπές εκδηλώσεις, δωρεάν προς το κοινό.*

***Β) Καταβολή ποσού 600,00 € (πλέον ΦΠΑ), ημερησίως :***

***1)*** *Σε φυσικά ή νομικά πρόσωπα ιδιωτικού & δημοσίου δικαίου-μη δημότες και χωρίς έδρα*

 *το Δήμο Λεβαδέων.*

 *Όμως , η διάταξη της παρ. 1 του άρθρου 19 του Β.Δ. 24.9/20.10.58 (ΦΕΚ 171/58 τεύχος Α) έχει γενικό χαρακτήρα , εφαρμόζεται δηλαδή σε κάθε περίπτωση κατά την οποία δεν υφίσταται ειδική ρύθμιση για συγκεκριμένο είδος χρήσης δημοτικού ή κοινοτικού κτήματος , έργου ή υπηρεσίας .*

 *Αντικείμενο ειδικής ρύθμισης αποτελεί π.χ. το τέλος χρήσεως πεζοδρομίων , πλατειών και λοιπών κοινόχρηστων χώρων (άρθρο 3 του Ν.1080/80) , το τέλος καθαριότητας και φωτισμού (άρθρο 25 παρ. 12 του Ν. 1828/89) , το τέλος στάθμευσης οχημάτων (άρθρα 1 παρ. 1 ΑΝ 170/67 και 4 Ν 1900/90) κ.π.λ.*

 *Με εξαίρεση τα τέλη ή δικαιώματα ύδρευσης τα οποία επιβάλλονται υποχρεωτικά (άρθρο 19 παρ. 2 του Β.Δ. 24.9/20.10.58 (ΦΕΚ 171/58 τεύχος Α) , η επιβολή των λοιπών τελών και δικαιωμάτων του άρθρου 19 του ΒΔ 24.9/20.10.58 (ΦΕΚ 171/58 τεύχος Α) ανήκει στη* ***διακριτική ευχέρεια*** *του δημοτικού ή κοινοτικού συμβουλίου (Εγκ. Υπ. Εσωτ.77150/4-9-1969).*

 *Απαραίτητη προϋπόθεση για την νόμιμη επιβολή και είσπραξη των τελών ή δικαιωμάτων του άρθρου 19 του Β.Δ. 24.9/20.10.58 (ΦΕΚ 171/58 τεύχος Α) , είτε πρόκειται για νόμιμη είτε πρόκειται για αυθαίρετη χρήση , είναι η προηγούμενη έκδοση κανονιστικής απόφασης του δημοτικού ή κοινοτικού συμβουλίου , με την οποία προσδιορίζεται κατά περίπτωση το καταβλητέο τέλος ή δικαίωμα . Αν δεν έχει εκδοθεί τέτοια απόφαση , ο δήμος ή η κοινότητα μπορεί μεν να επιδιώξει σε περίπτωση αυθαίρετης χρήσης αποζημίωση κατά το κοινό δίκαιο , όχι όμως να επιβάλει τέλος ή δικαίωμα (ΣτΕ 3734-3740/87 ΝοΒ 1990 ΣΕΛ. 741 , ΔΕφΠατρ 293/87 ΝοΒ 1987 σελ. 1699) .*

 *Το ύψος του επιβαλλόμενου τέλους πρέπει να είναι ανάλογο αφ’ ενός μεν της δαπάνης στην οποία υποβάλλεται ο δήμος ή η κοινότητα για τη συντήρηση του χρησιμοποιούμενου κτήματος ή έργου ή για τη λειτουργία της παρεχόμενης υπηρεσίας , αφ’ ετέρου δε του οφέλους που* ***αποκομίζει ο υπόχρεος από τη χρήση του κτήματος , του έργου ή της υπηρεσίας (άρθρο 25 παρ. 3 Ν. 2539/97).***

 *Σύμφωνα με τις διατάξεις του* ***άρθρου 9 παρ. 1 του Ν.5056/2023*** *από την αυτοδιοικητική περίοδο που άρχεται την 1η.1.2024, όπου στην κείμενη νομοθεσία γίνεται αναφορά στην οικονομική επιτροπή, την επιτροπή ποιότητας ζωής και την εκτελεστική επιτροπή των δήμων, καθώς και στις αρμοδιότητες αυτών, εφεξής νοείται η δημοτική επιτροπή, η οποία ασκεί τις αρμοδιότητες αυτές και εισηγείται προς το δημοτικό συμβούλιο την επιβολή τελών, δικαιωμάτων και εισφορών.*

***Εισηγούμαστε στην Δημοτική Επιτροπή***

***Ο καθορισμός δικαιωμάτων και τελών των ποιούμενων χρήσης δημοτικών ακινήτων για το έτος 2024 και εφεξής να είναι όπως παρακάτω :***

***ΑΝΟΙΧΤΟ ΘΕΑΤΡΟ ΚΡΥΑΣ:***

 ***Α) Δωρεάν***

***1)*** *Σε συλλόγους μη κερδοσκοπικούς που ασκούν πολιτιστικές, μορφωτικές και*

 *αθλητικές δραστηριότητες.*

***2)*** *Σε φυσικά πρόσωπα-δημότες του Δήμου Λεβαδέων με έδρα το Δήμο Λεβαδέων καθώς και**σε Σχολεία.*

***3)*** *Σε νομικά πρόσωπα ιδιωτικού & δημοσίου δικαίου, με έδρα τον Δήμο Λεβαδέων:*

***4)*** *Σε φυσικά ή νομικά πρόσωπα ιδιωτικού & δημοσίου δικαίου - μη δημότες, και χωρίς έδρα το Δήμο Λεβαδέων μόνο σε περιπτώσεις εκείνες που θα παρέχουν, πολιτιστικές και λοιπές εκδηλώσεις, δωρεάν προς το κοινό.*

***Β) Καταβολή ποσού 400,00 € (πλέον ΦΠΑ), ημερησίως :***

***1)*** *Σε φυσικά ή νομικά πρόσωπα ιδιωτικού & δημοσίου δικαίου-μη δημότες και χωρίς έδρα*

 *το Δήμο Λεβαδέων.*

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Τις διατάξεις του άρθρου 19 παρ. 1 του Β.Δ. 24.9/20.10.58 (ΦΕΚ 171/58 τεύχος Α)

Την υπ΄ αρ. πρωτ 2162/01-02-2024 έγγραφη εισήγηση του Τμ. Εσόδων & Περιουσίας του Δήμου Λεβαδέων που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό συμβούλιο τον καθορισμό δικαιωμάτων και τελών των ποιούμενων χρήσης δημοτικών ακινήτων για το έτος 2024 και εφεξής ως κατωτέρω :

**ΑΝΟΙΧΤΟ ΘΕΑΤΡΟ ΚΡΥΑΣ:**

 **Α) Δωρεάν**

**1)** Σε συλλόγους μη κερδοσκοπικούς που ασκούν πολιτιστικές, μορφωτικές και

 αθλητικές δραστηριότητες.

**2)** Σε φυσικά πρόσωπα-δημότες του Δήμου Λεβαδέων με έδρα το Δήμο Λεβαδέων καθώς καισε Σχολεία.

**3)** Σε νομικά πρόσωπα ιδιωτικού & δημοσίου δικαίου, με έδρα τον Δήμο Λεβαδέων:

**4)** Σε φυσικά ή νομικά πρόσωπα ιδιωτικού & δημοσίου δικαίου - μη δημότες, και χωρίς έδρα το Δήμο Λεβαδέων μόνο σε περιπτώσεις εκείνες που θα παρέχουν, πολιτιστικές και λοιπές εκδηλώσεις, δωρεάν προς το κοινό.

 **Β) Καταβολή ποσού 400,00 € (πλέον ΦΠΑ), ημερησίως :**

**1)** Σε φυσικά ή νομικά πρόσωπα ιδιωτικού & δημοσίου δικαίου-μη δημότες και χωρίς έδρα

 το Δήμο Λεβαδέων.

**Η παρούσα απόφαση πήρε αριθμό 34/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1.Καφρίτσας Δημήτριος

2.Αγνιάδης Παναγιώτης

3.Καλλιαντάσης Χρήστος

4.Παπαβασιλείου Αικατερίνη

5.Μίχας Δημήτριος ΠΙΣΤΟ ΑΠΟΣΠΑΣΜΑ

6.Ταγκαλέγκας Ιωάννης Λιβαδειά 12 -02-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ